Diari Oficial de la Generalitat Valenciana


Sumari del DOGV 6113, del 30-09-2009 (2009/10410)

RESOLUCIÓ de 22 de setembre de 2009, del rector de la Universitat Politècnica de València, per la qual s'efectua delegació de competència i de signatura en determinats òrgans unipersonals d'aquesta Universitat.
------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6113

Data del DOGV
:   30-09-2009

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2009/10041


Data del document
:   22-09-2009

Organisme emissor
:   Universitat Politècnica de València

Tipus de document
:   Resolució

Descriptors 

:   * delegació de poders
    * universitat

RESOLUCIÓ de 22 de setembre de 2009, del rector de la Universitat Politècnica de València, per la qual s'efectua delegació de competència i de signatura en determinats òrgans unipersonals d'aquesta Universitat. [2009/10876]  
L'article 55 dels Estatuts de la Universitat Politècnica de València determina les competències que s'atribueixen al rector com a màxima autoritat acadèmica i de representació de la Universitat.  
L'activitat administrativa de la Universitat Politècnica de València comporta una concentració de funcions en la persona del seu rector que, amb la finalitat d'incrementar l'eficàcia en la gestió universitària i propiciar un acostament i immediatesa més gran entre els òrgans de decisió i els que coneixen dels diversos temes per raó de la matèria, sense minva tot això de les garanties jurídiques dels particulars, es considera necessari delegar determinades matèries i competències, entre aquestes la signatura de determinades resolucions i actes administratius, tot això sense perjudici del dret del titular de les competències d'avocar-les en qualsevol moment.  
Per tot això, fent ús de les facultats conferides en els articles 13 i 16 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú i en l'article 53 dels Estatuts d'aquesta Universitat i la resta de disposicions d'aplicació general, aquest Rectorat ha resolt:  
Primer  
Delegar en els òrgans unipersonals següents de la Universitat Politècnica de València les competències i funcions que els Estatuts de la Universitat i la resta de legislació aplicable atribueix al rector en les matèries següents:  
a) En el vicerector de Professorat i Ordenació Acadèmica, dins de l'àmbit del personal docent i investigador:  
- L'adopció d'acords i pactes derivats de la negociació col·lectiva.  
- Llicències, permisos i vacances.  
- Convocatòries de formació de personal i admissió i resolució de permisos i llicències relacionades amb la formació.  
- Convocatòries d'intercanvis internacionals i admissió i resolució de permisos i llicències relacionades amb els intercanvis.  
- Convocatòries i concessió d'ajudes a la formació.  
- Reconeixement de triennis i serveis previs.  
b) En el gerent, dins de l'àmbit del personal d'administració i serveis:  
- L'adopció d'acords i pactes derivats de la negociació col·lectiva.  
- Llicències, permisos i vacances.  
- Convocatòries de formació de personal i admissió i resolució de permisos i llicències relacionades amb la formació.  
- Convocatòries d'intercanvis internacionals i admissió i resolució de permisos i llicències relacionades amb els intercanvis.  
- Convocatòries i concessió d'ajudes a la formació.  
- Reconeixement de triennis i serveis previs.  
- Reconeixement de grau personal.  
c) En la vicerectora d'Assumptes Socials i Responsabilitat Social Corporativa, en l'àmbit del personal de la universitat:  
- Convocatòries i concessió d'ajudes d'acció social.  
d) En la vicerectora d'Investigació, en l'àmbit de les seues competències:  
- La participació de la UPV en convocatòries d'ajudes públiques a la I+D+i de qualsevol tipus i en qualsevol fase del procediment de concurs, adjudicació o execució que requerisquen signatura electrònica del representant legal.  
- La subscripció d'acords i contractes d'I+D o de llicència de drets de propietat industrial o intel·lectual, que requerisquen la signatura electrònica del representant legal.  
e) L'autorització de la despesa, disposició de la despesa, liquidació del crèdit exigible i proposició de l'ordenació del pagament, en els òrgans unipersonals o responsables de les oficines gestores que determinen les Normes de Funcionament del Pressupost de la Universitat de cada anualitat.  
Segon  
Delegar la signatura en els òrgans unipersonals següents de la Universitat Politècnica de València les resolucions i els actes administratius que els Estatuts de la Universitat i la resta de legislació aplicable atribueix al rector en les matèries següents, atenent els límits establits en l'article 13 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú:  
a) En la vicerectora d'Alumnat i Serveis a l'Estudiant, en l'àmbit de les seues competències:  
- Les resolucions i actes administratius relacionats amb la gestió d'alumnat.  
b) En la vicerectora d'Investigació, en l'àmbit de les seues competències:  
- Les resolucions i els actes administratius sobre becaris de convenis i projectes d'I+D+i.  
- Els documents de cessió de dades dels becaris que participen en convenis, projectes i altres activitats d'I+D+i.  
- Els documents següents relacionats amb la presentació o participació de professors i investigadors de la Universitat en sol·licituds i concessions d'ajudes públiques a la investigació d'àmbit regional, nacional o internacional:  
- Projectes d'investigació, grups d'I+D+i, xarxes, organització de congressos, accions especials, ajudes a la transferència de tecnologies i ajudes a l'articulació del sistema ciència, tecnologia, empresa.  
- Infraestructura científica.  
- Beques de formació de personal investigador.  
- Recursos humans dedicats a la investigació: personal tècnic de suport, programa Ramón y Cajal, programa Juan de la Cierva i al programa de tècnics d'investigació i transferència del Programa Nacional d'I+D+i i del Pla Valencià d'Investigació Científica, Desenvolupament Tecnològic i Innovació.  
- Beques postdoctorals.  
- Estades postdoctorals de professorat de la Universitat.  
- Estades d'investigadors invitats a la Universitat.  
- I qualsevol altra de contingut semblant.  
- Els documents següents que sol·licite l'organisme gestor per tal de fer el seguiment d'ajudes públiques a la investigació ja concedides, abans de la concessió prèvia o amb motiu de justificació:  
- Certificats d'incorporació de becaris.  
- Certificats d'incorporació de professors invitats i personal contractat.  
- Acceptació, no acceptació i/o al·legacions a les propostes de finançament de projectes, equipament científic o accions especials.  
- Informes de seguiment i informes de projectes.  
- Els convenis i contractes en matèria d'I+D+i la quantia dels quals siga inferior a tres-cents mil euros.  
- Els contractes de llicència de drets de propietat industrial o intel·lectual.  
- Els acords de confidencialitat.  
c) En el vicerector de Professorat i Ordenació Acadèmica, en matèria de gestió de personal docent i investigador totes les resolucions, els actes administratius, a excepció de:  
- Convocatòries de concurs d'accés de places de professorat universitari funcionari de carrera i de professors contractats doctors, així com nomenament de tribunals d'aquestes.  
- Nomenament de professorat universitari funcionari de carrera.  
- Contractació de professorat contractat de caràcter indefinit.  
- Títols de professorat universitari funcionari de carrera.  
- Règim disciplinari.  
- Situacions administratives.  
Així mateix, se li delega la signatura per als contractes laborals temporals del personal docent i investigador.  
d) En el gerent, en matèria de gestió de personal d'administració i serveis, totes les resolucions i els actes administratius, a excepció de:  
- Convocatòries d'accés i provisió de llocs de treball de personal funcionari de carrera i de personal laboral fix.  
- Contractació de personal laboral fix i nomenament de personal funcionari de carrera.  
- Títols del personal funcionari de carrera.  
- Règim disciplinari.  
- Situacions administratives.  
Així mateix, se li delega la signatura per als contractes laborals temporals del personal d'administració i serveis i del personal d'investigació.  
e) En el director delegat d'Ocupació, en l'àmbit de les seues competències:  
- Els convenis de cooperació educativa per a la realització de pràctiques d'alumnes en empresa a Espanya i a l'estranger, així com les resolucions i els actes que se'n deriven.  
Tercer  
D'acord amb el que preveu l'article 14 de la Llei 30/1992, de Règim Jurídic de les Administracions Públiques i del Procediment Administratiu Comú, el rector pot avocar per a si el coneixement dels assumptes objecte de delegació, quan circumstàncies d'índole tècnica, econòmica, social, jurídica o territorial ho facen convenient.  
Quart  
En cas d'absència o malaltia del titular de l'òrgan en qui es delega la competència o la signatura, i fins que aquesta concloga, el rector és qui l'exerceix.  
Cinquè  
La present resolució deroga qualsevol altra delegació de competència o delegació de signatura que s'haja efectuat amb anterioritat.  
Sisè  
La present resolució s'ha de publicar en el Diari Oficial de la Comunitat Valenciana i en el Butlletí Oficial de la Universitat Politècnica de València, i entra en vigor el mateix dia de la publicació en el Diari Oficial de la Comunitat Valenciana.  
València, 22 de setembre de 2009.- El rector: Juan Juliá Igual.